Underground in Romania: Top 12 reuniuni pe care vrem sa le vedem

Perioada 1990-2006 a lasat in urma multe trupe cu valoare, trupe ce au disparut - unele la fel de repede cum au si aparut. Cine a prins acea perioada stie ca in Romania au existat formatii ce au renuntat mult prea devreme, formatii cu real potential, nume pe care unii vor sa le regaseasca pe scena cluburilor. Astazi am pus la cale un top cu 12 reuniuni pe care vrem neaparat sa le vedem.

Vena Cava a luat fiinta undeva prin 2003, iar in 2005 era deja catalogata drept lider in curentul death metal. A fost o perioada interesanta pentru scena death metal in Romania, din pacate foarte multe trupe de la acea vreme au disparut brusc. Ramasitele Vena Cava se gasesc astazi in componenta formatiei Bucovina.